Diari Oficial de la Generalitat Valenciana


Sumari del DOGV 5229, del 29-03-2006 (2006/3526)

RESOLUCIÓ de 15 de març de 2006, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic al municipi de Teulada.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5229

Data del DOGV
:   29-03-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3526


Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 de març de 2006, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic al municipi de Teulada. [2006/X3526]  
Expedient iniciat a instància d'Esther Bueno Vicente, en data 28 de desembre de 2004, de sol·licitud d'autorització d'una oficina de farmàcia al municipi de Teulada, en aplicació del mòdul turístic establit en l'article 21 de la Llei 6/1998, de 22 de juny, de la Generalitat Valenciana.   
L'expedient s'ha tramitat segons el que disposa el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
El tràmit de l'expedient es va posar de manifest als farmacèutics del municipi de Teulada, i es va formular un escrit d'oposició a la concessió de l'autorització sol·licitada per part de Pilar Cerveró Díez i Amparo Fuster Camps.  
A l'expedient s'aporta un certificat emés pel delegat provincial de l'INE a València sobre nombre de vivendes no principals, un certificat emés per l'Agència Valenciana de Turisme de la Generalitat Valenciana, sobre nombre de places hoteleres, d'apartaments i de càmping, a més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, i en aplicació de l'article 22 de la Llei 6/1998, de 22 de juny, de la Generalitat Valenciana, d'Ordenació Farmacèutica de la Comunitat Valenciana, que establix .Per al càlcul de la població estacional es computaran els habitatges de segona residència, places hoteleres, càmpings i la resta d'allotjaments temporals que s'acrediten pels organismes oficials competents, en un 20% de la seua capacitat, i s'imputarà als habitatges de segona residència una capacitat de quatre habitants per habitatge., i tenint en compte que .Per a això, s'entén per segona residència els immobles classificats com a habitatge en què no figure empadronat cap habitant i que no s'hagen comptabilitzat com a allotjaments temporals., es deduïx que:  
. (7.499 vivendes no principals . 583 apartaments = 6.916 vivendes) x 4 habitants x 0,2 = 5.533 habitants  
. (282 places d'hotel + 252 places de càmpings + 3.201 places d'apartament) x 0,2 = 747 habitants  
. Total: 5.533 + 747 = 6.280 habitants   
El municipi de Teulada compta amb 4 oficines de farmàcia i amb 11.060 habitants, per la qual cosa es troba ajustada la proporció d'habitants/farmàcia que correspon al mòdul general. En conseqüència, hi escau l'aplicació del mòdul turístic complementari, tenint en compte la població estacional calculada, que s'ha xifrat en 6.280 habitants.  
El resultat de dividir el nombre d'habitants pel mòdul turístic establit en l'article 21 de la Llei 6/1998, de 22 de juny, és d'1, i queda una fracció restant de 2.780 habitants, per la qual cosa escau l'autorització de 2 noves oficines de farmàcia.  
Consultada la Comissió d'Actualització del Mapa de Zones Farmacèutiques i l'Ajuntament de Teulada, les oficines de farmàcia autoritzades han d'ubicar-se al municipi de Teulada, en les zones definides per: . Zona Tabaira delimitada per: Ctra. Teulada-Moraira, C/ Girona, C/ Castelló de la Plana, C/ Guadalajara, Camí de la Cama-roja, Camí de l'Estret, Camí de la Sabatera; . Zona Partida Castellons delimitada per: Camí dels Castellons, terme municipal del Poble Nou de Benitatxell, Ctra. Teulada-Benitatxell, Plaça de Gabriel Miró, C/ Joventut, carrer actualment sense nom des de C/ Joventut fins al camí dels Castellons.   
L'article 18 de la Llei 6/1998, d'Ordenació Farmacèutica, disposa que les autoritzacions s'atorgaran, sense establir cap distinció, d'acord amb els criteris de selecció que reglamentàriament s'establisquen. En el seu desplegament, el Decret 149/2001, pel qual s'establix el procediment d'autorització de noves oficines de farmàcia, fixa dos procediments distints i independents, un per a la determinació del nombre d'oficines de farmàcia necessàries tant en aplicació del mòdul general, com en aplicació del mòdul turístic en què s'enquadra el present expedient, i un altre per a l'adjudicació de les autoritzacions, que haurà d'iniciar-se una vegada finalitzat l'anterior i d'acord amb els criteris de selecció establits en el Decret 198/2003, de 3 d'octubre.  
Les esmentades autoritzacions s'adjudiquen de conformitat amb el que establix l'article 18 de la Llei 6/1998, de 22 de juny, seguixen per a això el procediment establit en el Decret 149/2001, de 5 d'octubre, i no és per tant admissible la pretensió del sol·licitant en el fet que li siga autoritzada l'obertura prescindint del procediment d'adjudicació.   
Per tant, resolc:   
. Concedir l'establiment de 2 oficines de farmàcia pel mòdul turístic al municipi de Teulada que s'assignaran d'acord amb les puntuacions obtingudes en el concurs establit amb esta finalitat.  
. Denegar l'autorització administrativa per a l'establiment d'una nova oficina de farmàcia a Esther Bueno Vicente.  
. Ordenar l'acumulació de les autoritzacions concedides per mitjà de la present resolució a les concedides mitjançant una resolució del secretari autonòmic per a l'Agència Valenciana de Salut de data 19 de setembre de 2005, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població en aplicació del mòdul general, per a l'adjudicació en un únic procediment.  
Que es publique esta resolució en el Diari Oficial de la Generalitat Valenciana i que es notifique amb l'advertència que exhaurix la via administrativa i que s'hi pot interposar un recurs contenciós administratiu en el termini de dos mesos, comptats a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.  
València, 15 de març de 2006.. El secretari autonòmic per a l'Agència Valenciana de la Salut: Manuel Cervera Taulet.